ЕС ще оцелее след Брекзит , успокои Могерини Европейският съюз ще " оцелее " след напускането на Великобритания и ще остане силен . Това подчерта шефът за външната политика на ЕС Федерика Могерини , която е на двудневно посещение в Куба , информира АФП . Мнозина вярват , че референдумът във Великобритания ( за напускане на ЕС ) ще бъде началото на края на Европейския съюз " , изтъкна тя . " Много съм положителна за факта , че съюзът не само ще оцелее , но и ще се задълбочи " , продължи Могерини . " Светът се нуждае ЕС да остане силен и точно това е нещото , което ще направим " , поясни политикът . През юни 2016 г . 52 % от британците гласуваха в полза напускане на ЕС , с което Обединеното кралство се превърна в първата в историята на съюза страна членка , която излиза от организацията . Великобритания ще напусне ЕС през март 2019 г .